میگرن — باشین بیر (نادیر حاللاردا هر ایکی) حیصّه‌سینی ایحاطه ائدن گوج‌لو و ازابوئریجی ائپیزودیک و یا دایمی آغریلارلا مۆشایعت اولونان نئورولوژی خسته‌لیک‌دیر. بو حال‌دا باش‌دا هر هان‌سی تراوما، اینسولت، بئیین شیشی اولمور. میگرن زامانی باش آغریلاری آرتئریال تضییقین آرتماسی و یا کسکین آزالماسی، قلاوکوما توتمالاری و یا کله داخیلی تضییقین آرتماسی ایله الاقدار دئییل. میگرن آغیر فورمالی بیرینجی‌لی باش آغری‌سینین ان گئنیش یاییلمیش نؤع دور. یاییلما درجه‌سینه گؤره ۱۰% کیشیلرده، ۲۲% قادینلارداموشاهی‌ده اولونور. "میگرن" سؤزو فرانسه منشألی اولوب، اؤز نؤوبه‌سین‌ده یونان دیلینده "باشین یاری‌سی" معناسینی وئره‌ن ἡμικρανία (همیکرانیا) سؤزون‌دن گؤتورولموش‌دور.